Fit-13 ta' Mejju 2019, il-Kunsill adotta r-rapport annwali tal-UE dwar id-drittijiet tal-bniedem u d-demokrazija fid-dinja għall-2018. Ir-rapport innota li fl-2018 l-UE baqgħet fuq quddiem nett f'dak li għandu x'jaqsam mal-protezzjoni u l-promozzjoni tad-drittijiet tal-bniedem f'xenarju ġeopolitiku li qed jinbidel b'pass mgħaġġel. L-UE kienet involuta f'attivitajiet mad-dinja kollha f'konformità mal-objettivi stabbiliti fil-pjan ta' azzjoni tal-UE dwar id-drittijiet tal-bniedem u d-demokrazija (2015-2019). Il-Kunsill għaraf li f'dinja volatili u imprevedibbli, il-Pjan ta' Azzjoni kien strumentali biex javvanza l-aġenda tad-drittijiet tal-bniedem. Is-sena 2018 kienet is-70 anniversarju tad-Dikjarazzjoni Universali tad-Drittijiet tal-Bniedem (UDHR), u matul din is-sena l-UE kompliet tappoġġa b'saħħa l-promozzjoni u l-protezzjoni tad-drittijiet tal-bniedem fil-qalba tal-multilateraliżmu - partikolarment importanti fi żmien fejn kien hemm xejriet negattivi serji fid-drittijiet tal-bniedem u d-demokrazija madwar id-dinja. żieda fit-theddid u l-vjolazzjonijiet kontra l-ġurnalisti u ħaddiema oħrajn tal-media , fejn l-ispazju għall-ġurnaliżmu ħieles kompla jiċkien. F'konformità mal-prijoritajiet tal-Istrateġija Globali għall-politika estera u ta' sigurtà tal-UE, l-UE kompliet topponi bil-qawwa kull restrizzjoni mhux iġġustifikata tad-drittijiet għal-libertà ta' assoċjazzjoni u ta' għaqda paċifika. Ir-rapport annwali tal-2018 jinnota wkoll li din is-sena ma kinitx biss dwar l-isfidi u l-ostakli relatati mad-drittijiet tal-bniedem; kien hemm ukoll bidla pożittiva . Fl-2018, l-UE ħadet azzjoni biex tidentifika u tappoġġa narrattivi pożittivi dwar id-drittijiet tal-bniedem, bi tkomplija tal-viżjoni ta' Aġenda 2030 bbażata fuq id-drittijiet tal-bniedem. L-inizjattiva ''Stejjer Pożittivi dwar id-Drittijiet tal-Bniedem'' immexxija mill-UE u mnedija fit-73 Assemblea Ġenerali tan-Nazzjonijiet Uniti (AĠNU) iġġenerat reżonanza transreġjonali wiesgħa u għandha l-għan li tipprovdi mezz effettiv għal bidla pożittiva fil-ġejjieni. Rapport annwali tal-UE dwar id-drittijiet tal-bniedem u d-demokrazija fid-dinja, 2018 Din ir-riżorsa bħalissa hi disponibbli biss bil-lingwa jew il-lingwi li ġejjin: Il-protezzjoni u l-promozzjoni tad-drittijiet tal-bniedem (sit web tal-Kunsill) Id-Drittijiet tal-Bniedem u d-Demokrazija (SEAE) Ara l-paġna tal-laqgħa